Moldavska Autonomna Sovjetska Socijalistička Republika
Moldavska Autonomna Sovjetska Socijalistička Republika (moldavski: Република Аутономэ Советикэ Сочиалистэ Молдовеняскэ; 
ruski: Молдавская Автономная Советская Социалистическая Республика, akronim: MASSR) bila je autonomna republika 
Ukrajinske SSR koja je egzistirala od 12. oktobra 1924. do 2. augusta 1940.

Prostirala se na teritoriju koji odgovara današnjoj separatističkoj Pridnjestrovskoj Moldavskoj Republici.

Historija 
Historija te autonomne republike počela je 12. oktobra 1924. na trećem zasjedanju Sveukrajinskog centralnog izvršnog 
komiteta (ruski: ВУЦИК) na kojem je odlučeno da se osnuje Moldavska Autonomna Sovjetska Socijalistička Republika, sa administrativnim centrom u Balti.
To je bio politički odgovor na aneksiju Besarabije koju je izvršila Kraljevina Rumunjska 
1918. s kojom se Sovjeti nikako nisu mogli pomiriti.

Prijestolnica je 1929. preseljena u Tiraspol. 

Kad je Sovjetski Savez u julu 1940. ponovno zauzeo Besarabiju to je bio i kraj Moldavske Autonomne Sovjetske Socijalističke Republike, jer je već 2. augusta 1940. odlučeno da se osnuje Moldavska Sovjetska Socijalistička Republika, na netom oslobođenom teritoriju, u čiji 
je sastav ušao i sjeverni dio Moldavske Autonomne Sovjetske Socijalističke Republike, dok je južni dio (Odeška oblast) pripao 
Ukrajinskoj SSR.

Izvori

Vanjske veze 

 Автономная Молдавия в составе Украинской ССР, 1924-1940 (na portalu Tumblr) 

Historija Ukrajine
SSSR
Bivše države u Evropi